કર્ણાવતીના મ્યુનિસિપલ મેદાનમાં રાષ્ટ્રીય સ્વયંસેવક સંઘના નારણપુરા ભાગના સ્વયંસેવકો દ્વારા વર્ષ પ્રતિપદા ઉત્સવ ઉજવવામાં આવ્યો હતો. આ પ્રસંગે રા. સ્વ. સંઘ ગુજરાત પ્રાંતના સહસંપર્ક પ્રમુખ ડૉ. સુનીલભાઈ બોરીસાએ મુખ્ય વક્તા તરીકે ‘ગુડીપડવો - વર્ષ પ્રતિપદા’ અંગે વાત કરી હતી. આ પ્રસંગે તેઓએ કહ્યું હતું કે, ‘સંઘના સ્વયંસેવકો, તમામ ક્ષેત્રે પ્રમાણિકતા સાથે કાર્ય કરી રહ્યા છે. દેશભરમાં ૭૦,૦૦૦ સ્થાનો પર સંઘનું કાર્ય ચાલી રહ્યું છે. છતાં આપણી સામે ઘણા પડકારો પણ છે. પશ્ર્ચિમ બંગાળમાં ૮,૦૦૦ ગામ હિન્દુ વિહિન થઈ ચૂક્યાં છે. આજના દિવસે પ્રત્યેક સ્વયંસેવકે આત્મનિરીક્ષણ કરવું જોઈએ કે પોતે સંઘકાર્ય માટે વધુ ને વધુ સમય કેવી રીતે આપી શકે. આ કાર્યક્રમમાં ગુજરાત યુનિવર્સિટીના ડિપાર્ટમેન્ટ ઑફ એજ્યુકેશનના હેડ ડૉ. આર. એસ. પટેલ અતિથિ વિશેષ તરીકે ઉપસ્થિત રહ્યાં હતાં. રા. સ્વ. સંઘના મહાનગર સંઘચાલક મા. શ્રી મહેશભાઈ પરીખ, નારણપુરા ભાગ સંઘચાલક સુમનભાઈ પટેલ, ભાગ સહકાર્યવાહ પિનાકિનભાઈ સહિત મોટી સંખ્યામાં સ્વયંસેવકો ઉપસ્થિત રહ્યા હતા.